
Ung Aabenraa	
Dronning Margrethes Vej 13 
6200 Aabenraa

Dato: x. sept.



AFTALEARK

1. - 3. klasser


Dato: ___________

Klasse:__   Skole_________


Følgende aftaler er indgået på forældremødet

Legeaftale
Vi er enige om, at børnene gerne må lege sammen efter skoletid – som udgangspunkt frem til kl. 17.30, eller efter nærmere aftale mellem forældrene.
Hvis et barn skal med en kammerat hjem efter skole, skal der altid være en aftale med begge børns forældre på forhånd.

Soveaftale
Vi er enige om, at børnene gerne må sove hos hinanden, men kun på dage, hvor der ikke er skole dagen efter.

Fødselsdagsaftale
Ved drengefødselsdage inviteres alle drengene, og ved pigefødselsdage inviteres alle pigerne.
Vi er samtidig enige om, at fødselsdagene skal være tilpasset børnenes alder og ikke komme til at ligne hverken teenager- eller voksenfester.
Fødselsdagene bør derfor have fokus på leg, fællesskab og hygge på børnenes præmisser. Vi undgår f.eks. "smarte drinks", dansekonkurrencer og andre aktiviteter, som naturligt hører til, når børnene bliver ældre.
En fødselsdag varer som udgangspunkt tre timer.

Madpakkeaftale
Vi ønsker, at madpakken er sund og nærende og giver børnene god energi gennem skoledagen.
Derfor bør madpakken ikke indeholde større mængder chokolade, kiks eller lignende, som måske også kan bruges til at "købe" eller bytte sig til andres venskab.
Vi tilstræber samtidig, at børnene har fået morgenmad, inden skoledagen begynder.

Sociale spilleregler
Mobning accepteres ikke.
Hvis vi oplever eller hører om mobning eller anden mistrivsel blandt børnene, kontakter vi klasselæreren, som kan hjælpe med at tage situationen op og finde en god løsning.
Vi er også enige om, at forældrene gerne må ringe til hinanden, hvis man bliver bekymret, undrer sig over noget eller har behov for at få en situation afklaret.
Hvis en situation er svær at tage direkte med en anden forælder, kan klasselæreren bruges som neutral mellemmand og sparringspartner.
Vi tror på, at en åben og respektfuld dialog mellem de voksne er med til at skabe et trygt fællesskab for børnene.


Spil og sociale medier
Vi vurderer, at online spil og sociale medier endnu ikke fylder så meget i børnenes hverdag, at der er behov for fælles aftaler på området.
Vi følger dog udviklingen og tager emnet op igen, når det bliver relevant.

Sengetider på skoledage
Vi er enige om, at børnene bør have mindst 10 timers sammenhængende søvn inden en skoledag.
God søvn er vigtig for børnenes trivsel, læring, koncentration og overskud i hverdagen.



Sammen passer vi på fællesskabet
Vi kan ikke løse alle situationer med én fælles aftale. Men vi kan gøre meget ved at stå sammen, være nysgerrige og tale åbent med hinanden.
Vores fælles mål er, at alle børn i klassen oplever:
Jeg hører til.
Jeg har nogen at være sammen med.
Der er voksne, der passer på mig.
Der er plads til mig.
Sammen skaber vi en tryg klasse.

Forebyggelse – det nytter
image1.png
Aabenraa g3
Kommune wge
<<





